Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19), Uredbe o klasifikaciji radnih mjesta u lokalnoj i područnoj (regionalnoj) samoupravi („NN“ br. 74/10, 125/14, 48/23),  članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13- p.t., 7/15, 1/18, 3/20, 1/21), Gradonačelnik Grada Gospića dana 24. kolovoza 2023. godine donosi

**P R A V I L N I K**

**o XV. izmjenama Pravilnika o unutarnjem redu**

**Gradske uprave Grada Gospića**

**Članak 1.**

           U Pravilniku o unutarnjem redu Gradske uprave Grada Gospića („Službeni vjesnik Grada Gospića“ br. 8/14, 5/16, 6/16, 8/17 – ispravak, 9/17, 1/18, 2/19, 7/19, 11/19, 13/19, 5/20, 1/21, 4/21, 3/22, 5/22, 2/23, 4/23 (u daljnjem tekstu: Pravilnik), u SISTEMATIZACIJI br. 3. Gradski upravni odjel za komunalne djelatnosti i zaštitu okoliša, koja je sastavni dio Pravilnika, mijenja se sljedeće:

Kod radnog mjesta br. 1. Pročelnik Upravnog odjela za komunalne djelatnosti i zaštitu okoliša, u stupcu OPIS STANDARDNOG MJERILA POTREBNOG STRUČNOG ZNANJA alineja 1. mijenja se i glasi: „*sveučilišni diplomski studij ili sveučilišni integrirani prijediplomski i diplomski studij ili stručni diplomski studij tehničke ili pravne ili ekonomske struke*,“.

U alineji 5. riječ: „stručni“, briše se.

**Članak 2.**

Ovaj Pravilnik stupa na snagu dan nakon dana donošenja, a objavit će se  u  „Službenom vjesniku Grada Gospića“.

KLASA:118-01/17-01/02

URBROJ: 2125-1-02-23-28

Gospić, 24. kolovoza 2023. godine

 GRADONAČELNIK GRADA GOSPIĆA

 Karlo Starčević, v.r.